Diari Oficial de la Generalitat Valenciana


Sumari del DOGV 4392, del 04-12-2002 (2002/13119)

Informació pública dels projectes d'urbanització i reparcel·lació del programa per al desenvolupament de l'actuació integrada de la unitat d'execució Carrer Sagunt de València (arts. 46 i 69 de LRAU).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13401


Organisme emissor
:   Cota Cero Promociones del Mediterraneo, SL

Tipus de document
:   Anunci

Informació pública dels projectes d'urbanització i reparcel·lació del programa per al desenvolupament de l'actuació integrada de la unitat d'execució Carrer Sagunt de València (arts. 46 i 69 de LRAU). [2002/M13323]
  
L'Ajuntament en Ple, en sessió ordinària celebrada el dia 28 de desembre de 2001, va acordar programar l'actuació integrada de la unitat d'execució Carrer Sagunt, seleccionant l'alternativa tècnica i adjudicant la condició d'urbanitzador a favor de Cota Cero Promociones del Mediterráneo, SL; es va subscriure el dia 16 de setembre de 2002 el corresponent conveni urbanístic, entre l'administració actuant, l'Ajuntament de València i l'urbanitzador Cota Cero Promociones del Mediterráneo, SL.
  
L'acord d'aprovació indicat es condicionava a la presentació del projecte d'urbanització amb les exigències que conté l'informe emés per la Secció de Projectes d'Infraestructura del Servici de Projectes Urbans de data 11 de desembre de 2001. De conformitat amb l'informe esmentat, es va presentar el corresponent projecte d'urbanització, que se sotmet igualment en este acte a informació pública per a la seua aprovació definitiva.
  
Així mateix, el passat 15 de novembre de 2002 es va presentar davant l'Ajuntament de València el corresponent projecte de reparcel·lació amb el número 031595 de registre d'entrada.
  
Per a la tramitació pel procediment simplificat de l'article 48 de la LRAU, s'ha depositat una còpia dels dits projectes d'urbanització i reparcel·lació en la Notaria de José Luis Pavía Sanz, situada a València, carrer del Pintor Sorolla, número 19-1a.
  
En compliment de l'establit en l'article 69.1, a) en relació amb l'article 46.3 de la LRAU, es procedix a la publicació de l'edicte corresponent en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'avisa de la possibilitat que en el termini de 20 dies, comptats des de la publicació de l'últim anunci, puguen comparéixer en la dita Notaria, per a obtindre, al seu càrrec, còpia total o parcial de l'acta o sol·licitar la seua exhibició, així com fer les oportunes consultes en l'Ajuntament de València (av. Aragó núm. 35, 4a planta - Servici de Gestió Urbanística) de les actuacions derivades de la documentació depositada i presentar-hi al·legacions.
  
El present anunci complix amb la funció de notificació, de conformitat amb l'establit en l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts (referència cadastral: 5847416), així com respecte d'aquells propietaris els domicilis dels quals, a efectes de notificacions, es desconeixen (referència cadastral: 5847416 de José Llopis Crespo i Patrocinio Cabo Plasencia i referència cadastral: 5847415 de Vicente Máñez Alcaide i Pilar Martínez Martínez) o bé, intentada la notificació, no s'ha pogut practicar.